Яшчэ два звароты датычыліся выпадкаў, калі работнікам даводзіцца праз суд патрабаваць належныя ім выплаты ад наймальніка. У прыватнасці, вядучаму інжынеру аднаго з прыватных прадпрыемстваў не выплацілі зарплату, прадпрыемства пачало працэс ліквідацыі. Праз суд мужчыну ўдалося дабіцца міравога пагаднення, згодна з якім фірма абавязалася выплаціць кампенсацыю. Але гэтыя грошы не зяўляюцца зарплатай, такім чынам, не абавязваюць ні фірму, ні ліквідатара рабіць адлічэнні ў ФСАН за некалькі месяцаў, на якія ў выніку скараціўся стаж мужчыны. Ірына Касцевіч абяцала дэталёва азнаёміцца з сітуацыяй і дапамагчы, калі для гэтага ёсць законныя падставы. Таксама будзе разгледжана сітуацыя мужчыны з Баранавіч, які недаатрымаў ад будтрэста 60 працэнтаў камандзіровачных за работу ў Калузе, пасля якой адразу звольніўся.